**Informácie k rozpočtu**

Na podnet niektorých kolegov a kolegýň sme pre vás pripravili podrobnejšie vyjadrenie k príprave rozpočtu projektov.

Výška poskytovaných financií

Rozhodli sme sa vytvoriť tri kategórie:

* 1 000 000 kč
* 500 000 kč
* 100 000 kč

Dôvodom je, že každý z vašich projektov môže byť postavený iným spôsobom, a tým pádom vyžaduje aj iné množstvo financií. Je však dôležité, aby ste sa naučili vytvoriť rozpočet na mieru požiadavkám. Vyberte si jednu z troch kategórií a vytvárajte rozpočet v rámci nej. Vybranú sumu **neprekračujte.**

Čo všetko je v rozpočte?

 Rozpočet by mal pokrývať všetky náklady, ktoré vyžaduje jeho realizácia. Čo konkrétne to je, vychádza z vašich projektov. Nasledujúci zoznam vám má pomôcť predstaviť, čo všetko tam môže spadať a na čo nezabudnúť.

* Mzdy, odmeny – mzdy pre realizátorov, výskumníkov, účtovníka, odmeny pre pozvaných odborníkov, pre účastníkov focusových skupín...
* Cestovné, ubytovanie, diéty
* Náklady – od papieru do tlačiarne, cez ceruzky, flipchart, po napr. kúpu diktafónov k realizácii terénneho výskumu; ale aj prenájom priestorov, prenájom zariadení (napr. ozvučenie priestorov); prenájom autobusu; občerstvenie; náklady na propagáciu; vydanie publikácie; grafika, jazykové korektúry textov, preklad...; zriadenie internetovej stránky...

Pri zostavovaní rozpočtu by ste mali pracovať s reálnymi sumami (tzn. napríklad zistiť, koľko stojí prenájom konferenčnej miestnosti vhodnej pre workshop s 30 účastníkmi, alebo preklad 50 stanovej publikácie do cudzieho jazyka a pod.) Nemusíte uvádzať presné sumy, má to byť odhad, ale reálny, obhájiteľný a realizovateľný!